Slim plan om vliegpot aan kook te hou
Dit is vier maande sedert Pretoria se gunsteling 'weeskind' vliegtuig haar vlerke van die grond kon lug weens Covid-19 regulasies.
Little Annie is 'n Antonov AN-2 vliegtuig wat jare reeds kinders se lewens verander deur Just Love Mission. Haar 'pa', Mark Hill van Tierpoort, is intussen afgedank weens die pandemie.
Little Annie se 'pa', Mark Hill, soek werk terwyl Covid-19 regulasies die gesin "op die grond" het
Die Hill-gesin het ook hulle hande vol gehad om 'n nuwe blyplek vir Annie te kry. Mayday, mayday, mayday – payday" was die woorde op Little Annie se Facebook-blad. Hulle het ook vir Mark in 'bedelaarsklere' aangetrek, verskillende bedelaars-plakkate in sy hand gestop en voor Little Annie afgeneem. Van die humoristiese bewoording sluit in: "Te koop of te huur, 'n tweedehandse, effe gebruike vlieënier en 'n vliegtuig in goeie werkende toestand."
Mark Hill, Jon-Marc Hill en Ryan Smith het hulle oorpakke vir voorskote verruil
Intussen het Mark Hill, Jon-Marc Hill en Ryan Smith hulle oorpakke vir voorskote verruil en droëwors en biltong op 'n lugvaart-tema begin maak om die pot aan die kook te hou. Mark en sy bemanning werk aan 'n nuwe aanlyn reeks, 'Three Pilots in a Pot'.